Alois Hitler

Alois Hitler (gebore Schicklgruber, 7 Junie 1837 – 3 Januarie 1903) was 'n Oostenrykse staatsamptenaar in die doeanediens, en die vader van Adolf Hitler.

Alois Schicklgruber is buite die eg gebore. Sy ma was Maria Schicklgruber, maar sy biologiese pa bly onbekend. Hierdie onsekere ouerskap het gelei tot bewerings dat Alois se derde vrou, Klara (Adolf se ma), moontlik ook óf Alois se eerste niggie óf sy halfniggie was.

Alois het in 1873 met sy eerste vrou, Anna, getrou. In 1876 het Alois die Oostenrykse plaaslike owerhede oortuig om sy oorlede stiefpa Johann Georg Hiedler as sy biologiese vader te erken. Dit het beteken dat Klara wettiglik Alois se eerste niggie geword het, een keer verwyder. Alois het toe wettiglik sy van verander na dié van sy oorlede stiefpa Johann. In die proses het die owerhede sy van verkeerd gespel as "Hitler", om onbekende redes.

Ook in 1876, terwyl Alois nog getroud was met sy eerste vrou, Anna, het hy sy familielid Klara as huishoudelike bediende aangestel en 'n verhouding met haar aangeknoop. Hul verhouding het in die geheim voortgeduur totdat Alois se tweede vrou, Franziska, gesterf het en Klara swanger geraak het, wat Alois genoop het om met haar in 1885 te trou. Volgens 'n goeie vriend was Alois rof met sy vrou Klara en het hy nooit juis met haar gepraat nie. Alois het sy kinders ook met minagting behandel en hulle dikwels geslaan.Kershaw(1999), p. 7Kershaw (1999), pp.12-13Volker Ullrich|Ullrich, Volker (2016) Hitler: Ascent 1889-1939 Translated by Jefferson Chase. pp.17-18.

 Loopbaan as doeanebeampte 

Schicklgruber was 'n liberale, Pan-Duitse en Duitse nasionalis, maar was lojaal aan die Keiser van Oostenryk. 

Aanvanklik het Schicklgruber bestendige vordering gemaak in die semi-militêre beroep van doeanebeampte. Die werk het gereelde hertoewysings behels en hy het op 'n verskeidenheid plekke regoor Oostenryk gedien. Teen 1860, na vyf jaar van diens, het hy die rang van Finanzwach-Oberaufseher (Inkomstewag Senior bewaarder, analoog aan 'n weermagkorporaal) bereik. Teen 1864, na spesiale opleiding en eksamens, het Schicklgruber gevorder tot provisorischer Amtsassistent (voorlopige kantoorassistent, analoog aan 'n tweede luitenant) en het hy in Linz, Oostenryk gedien. Hy word later 'n Zollamts-amptenaar (inspekteur van doeane, dws (Eerste) Luitenant) en word in 1875 by Braunau am Inn gepos. Toe het sy loopbaan skielik byna doodgeloop toe dit hom 17 jaar geneem het om sy laaste bevordering te kry. In 1892 is hy uiteindelik bevorder na die rang soortgelyk aan 'n weermagkaptein. Schicklgruber (vanaf 1877 onder sy nuwe van Hitler) kon nie verder vorder nie aangesien hy nie die nodige kwalifikasies gehad het nie.Peter Longerich, Hitler: A Life, p.10 Hamann, Brigitte ors Piper, p.66Hamann, Brigitte (1997) Hitlers Wien: Lehrjahre eines Diktators Piper, p.66Ullrich, Volker (2019) Die 101 wichtigsten Fragen: Hitler, C.H. Beck, p.15

 DNA-navorsing 

Na-oorlogse verwantskapsnavorsing het aan die lig gebring dat die Y-chromosoom -DNS van Alois Hitler se agterkleinseuns identies was aan dié van Hitler-familielede van Neder-Oostenryk. Dit het onweerlegbaar bewys dat Alois Hitler dieselfde gemeenskaplike voorouer gehad het as die nog lewende Hüttler-verwante in die Waldviertel.

 Verdere biografiese inligting 

Alois het nie verdere opvoeding as laerskool gehad nie, maar het tog daarin geslaag om 'n loopbaan in doeane te maak. Ten tyde van sy dood het hy 'n salaris verdien wat ongeveer gelykstaande is aan dié van 'n laerskoolhoof. Alois was 'n buierige man, wie se groot passie byeboerdery was, en wie se groot wens was om sy eie huis met 'n stuk grond te besit. Ná werk het hy altyd eers na sy byekorwe gestap en dan via die kafee huis toe gegaan. Die gesinslewe was nie sy ding nie: hy was 'n buierige en ongeduldige man. Klara was geen pasmaat vir haar dominante man nie en kon nie haarself of haar kinders beskerm nie.

Alois het drie keer getrou:

Anna Glassl: geen kinders; 

Franziska Matzelsberger: kinders Alois Jr. en Angela Hitler; 

Klara Pölzl: kinders Gustav, Ida, Otto, Adolf, Edmund en Paula Hitler. 

Van die kinders wat Alois Hitler by Klara Pölzl gehad het, sou net Adolf en Paula hul vroeë kinderjare oorleef.: Op zoek naar de zoon van Hitler. Uitgeverij Aspekt. Soesterberg, 2009, Hitler 1889-1936: Hoogmoed, Spectrum. 2008, pag. 32, Hitler 1889-1936: Hoogmoed, Spectrum. 2008, pag. 39, Hitler 1889-1936: Hoogmoed, Spectrum. 2008, pag. 33 

Ná die dood van Gustav, Otto en Edmund kon Alois sy wense net op Adolf projekteer. Hy het gehoop dat Adolf in sy voetspore sou volg, maar Adolf was reeds so vervreemd van sy pa dat “(die gedagte) hom siek gemaak het”. Gekombineer met Alois se kort humeur en buierigheid, en Klara se sagmoedigheid wat Adolf nie kon beskerm nie, het dit tot konflik en 'n wrok tussen pa en seun gelei. Dit het erger geword toe Alois afgetree het en meer gereeld tuis was, terwyl Adolf se skoolprestasie afgeneem het.

Hitler se politieke idees sou ook deur die versteurde pa-seun-verhouding beïnvloed word. Alois Hitler was 'n ondersteuner van die Dubbelmonargie, sy uiteindelike werkgewer.

Adolf Hitler was reeds op skool beïnvloed deur Groot-Duitse idees, wat geen plek vir 'n onafhanklike Oostenryk ingesluit het nie. Dit is moontlik dat hy hom met hierdie idees van sy vader wou distansieer en hom later selfs doelbewus uitgelok het deur die staat waaraan hy sy lewe gewy het, belaglik te maak.

Op 3 Januarie 1903 sterf Alois Hitler skielik in die Gasthaus Stiefler. Hy het agter sy tafel inmekaargesak. Mediese bystand het niks gebaat nie.

 Verwysings 

Kategorie:Sterftes in 1903